Odense Adresse-Contoirs Efterretninger, 1830-06-07
Fregatten Hertuginden af Berry, som den 27 Mai ankom fra Algiers Rhed, havde truffet Admiral Duperres Eskadre 20 franske Miil i Sydvest fra Toulon. Vinden var god. Efter Forlydende skal Landgangen finde Sted, ved Corretta-Chica. En Artilleriegeneral Guerrero staaer i Spidsen for de spanske Officerer, som fra Mahon skulle ledsage den franske Expedition. Den 28 April vare 20,000 Beduiner (Ørkenens Araber) ankomne til Algier, for at hielpe Deyen, af hvem alle Anførere havde faaet Kapper i Foræring. J det Hele skal han have en Hær af 150,000 Rd., rigtignok udisciplinerede Tropper, paa Benene. Jkke heller fattes det ham paa europæiske Officerer og Jngenieurer. Selv den øverste Anfører er en europæisk Renegat, vild af Karakteer, men af store Talenter. J Algier findes endnu 8000 tyrkiske Janitskarer, som see deres Undergang imøde, hvis det franske Tog lykkes. Som Gazetten, melder, er Kapudan Pascha paa en tyrkisk Fregat ankommen til Toulon med en egenhændig høist ziirlig Skrivelse fra Storherren til Kongen af Frankerig, og blev paa Rheden Øienvidne til Flaadens Afseiling. Kapudan Pascha kan det saa meget mindre være, som han nylig er død (see nedenfor); men formodentlig er det den til Algier afsendte Cahir Pascha. Vel er det Slør, som hviler over Underhandlingerne med Vicekongen af Egypten, ikke ganske løftet; men i Neapel er Troen almindelig, at der i Alexandrien er sluttet en Traktat med Frankerig, hvorved dette forpligter sig til at tilintetgjøre Røverstaterne og derefter overgive dem til Vicekongen, imod hans Løfte at indføre Orden og Sikkerhed, paa den nordafrikanske Kyst. Rusland skal have virket til disse Underhandlinger, hvorimod den Modstand, som Engelland med sin, gamle Allierede, Porten viser, har forsinket Bekjendtgjørelsen af hiint Aftstykke. Det samme bestyrkes ogsaa ved en foregiven officiel Skrivelse fra den franske Gesandt i Madrid til de derværende Ministre, som findes meddeelt i Algem. Zeitung. Efter de bekjendte Ankeposter over Deyen af Algier, som have fremkaldet den Beslutning hos Kongen af Frankerig, fra Grunden at udrydde denne Søe røverstat, fortælles her, hvorlunde Vicekongen af Egypten havde tilbudet Kongen at iværksætte det. Hans Forslag stemte for meget med Hs. Majestæts Anskuelse, til at han burde afvise det, helst da ogsaa Deyen af Tripolis ved sine Fornærmelser har udfordret Frankerig. Dog ansaae Hs. Majestæt det passende, at forbeholde sig selv Algiers Afstraffelse, og blot overlade den egyptiske Magt de lettere og den nærmere beliggende Erobringer. Tillige lod han Mehemed Ali tilbyde Medvirkning af sin Søemagt imod Regentskabet i Tripolis. Søerøveriets Udryddelse skal udgjøre Basis for den Overeenskomst, som underhandles i Alexandrien. Vicekongen forpligter sig ogsaa til, for stedse at afskaffe Kristen=Slaveriet i de Provindser, som komme under hans Regjering, og garantere de fremmede Nationer lige Handelsrettigheder og Privilegier paa den Afrikanske i Kyst. Europa skal for stedse være fritaget for alskens Tribut, tvungne Foræringer o. s. v. som det maa 7de Barbaresk-Staterne. Vicekongen vil fremdeles gjøre Alt, for at beskytte de kristne Magters Konsuler og Undersaatter i Tunis og Tripolis, endelig har han forpligtet sig til at føre disse Lande tilbage under Sultanens umiddelbare Souverainetet og tilsikre ham en Tribut, som efter hans Beregning kunde være betydelig nok til at dække en Deel af Portens Krigsomkostninger til Rusland.